recursal/SuperWikiNEXT-32B huggingface dataset:
***Česko Slovensko má talent 2015*** je piata séria medzinárodnej televíznej talentovej súťaže Česko Slovensko má talent, vysielanej na slovenskej televíznej stanici TV JOJ a českej TV Prima. Na Slovensku sa začala vysielať 1. septembra 2013 na TV JOJ a v Česku o dva dni neskôr, 3. septembra 2013 na TV Prima. Štvorčlennú porotu tvorili Jaro Slávik, Lucie Bílá, Jakub Prachař a Diana Mórová. Moderátormi boli Marcel Forgáč a Milan "Junior" Zimnýkoval, ktorí nahradili pôvodnú dvojicu Jakub Prachař a Martin „Pyco" Rausch, ktorý prijal ponuku moderovať štvrtú sériu SuperStar. Na produkcii show sa podieľala len TV JOJ, Prima pomáhala s organizovaním castingov na území Česka s tým, že samotnú show nebude vysielať, preto je piata séria obsadená viacmenej Slovákmi. Neskôr sa Prima rozhodla show odvysielať tiež.

Piata séria sa vysielala dvakrát týždenne, v stredu a v sobotu na Slovensku a v štvrtok a sobotu v Česku. Show sa nevysielala v nedeľu, pretože licencia na vysielanie pochádza od tej istej spoločnosti ako licencia k SuperStar, ktoré stanice TV Nova a TV Markíza uviedli na jeseň 2015 v nedeľu a v jej pravidlách je zákaz vysielania ich show v ten istý čas.

Víťazkou sa stala speváčka Gyöngyi Bodišová, ktorá vyhrala 100 000 €.

Zmeny formátu
-------------

V piatej sérii ČSMT sa uskutočnilo len jedno porotcovské semifinálové kolo. Zvýšil sa počet castingových kôl a porotcovia vo veľkom treskou pošlú súťažiacich rovno do finále. Novinkou je aj tzv. zlatý bzučiak, ktorým môže porotca poslať súťažiaceho rovno do finále (použiť ho môže len raz za celú súťaž).

Zdroj
-----

*Tento článok je čiastočný alebo úplný preklad článku Česko Slovensko má talent (sezóna 5) na českej Wikipédii.*
**Koios** (starogr. *Κοῖος*) bol grécky kovotepec v 6. storočí pred Kr.

Svedectvom tvorby tohto umelca je jeho menom signovaný arybalos v tvare korintskej prilby vyrobený zo zliatiny medi.

|  |  |
| --- | --- |
| *Ϙοῖός μ’ ἀπόεˉσ<ε>ν.*  | preklad: *Koios ma zhotovil.* |

Podľa typu písma (epigrafických znakov) sa datuje približne do rokov 540 – 520 pred Kr. Neznelá uvulárna plozíva Ϙ (písmeno koppa) sa totiž používala v archaických dórskych alfabetách. Najmä po polovici 6. stor. pred Kr. keď sa rozšírilo používanie jedného písmena Κ (kappa) sa zabudlo na akýkoľvek rozdiel vo výslovnosti dvoch súvisiacich písmen.

Táto malá nádoba na drahé oleje (vysoká 6,3 cm) bola zrejme vyrobená neďaleko Élidy (Olympie). Nádobka bola zakúpená v Pyrgose a dostala sa do zbierky britského plukovníka W. M. Leakeho. Od roku 1864 je uložená v Fitzwilliamovom múzeu v meste Cambridge.

Arybalos bol umelcom odliaty do formy, pričom základňa (ktorá je už stratená) bola vyrobená samostatne a prispájkovaná k celku. Detaily skutočnej korintskej prilby sú jemne a verne znázornené v miniatúre, ako napr. výzdoba, ako sú vyryté diviaky na každom lícnom chrániči a hady na prednej časti, alebo modelovanie spodného okraja prilby, splošteného a vyvýšeného na bokoch a chrbte. Zvýraznený zadný okraj nádoby nahrádza chochol, ktorý korunoval skutočné prilby. Signatúra umelca je vyrytá na hornej časti čela, nad oblúkmi obočia. V súčasnosti prázdne očné jamky boli pravdepodobne pokryté striebrom alebo iným materiálom. Najbližšími podobnými modelmi tohto typu arybalosu sú keramické nádobky na parfumy z východného Grécka.

Referencie a bibliografia
-------------------------

1. ↑   *Biographischer Index der Antike*. Berlin : Walter de Gruyter, 2012. ISBN 978-31-1095-441-8. S. 507.
2. 1 2 3  Musée royal de Mariemont. *Parfums de l'antiquité*. Mariemont : Musée royal de Mariemont, 2008. ISBN 978-29-3046-917-1. S. 377.
3. ↑  Inscriptiones Graecae, Regions:Peloponnesos (IG IV-[VI]):Elis, *IvO 629*
4. ↑  Collectif. *Les hippodromes et les concours hippiques dans la grèce antique*. Athènes : École française d’Athènes, 2020. ISBN 978-28-6958-466-2. S. 309.
***Déjà Vu*** je americký sci-fi kriminálny triler z roku 2006 v hlavnej úlohe s Denzelom Washingtonom v produkcii Jerryho Bruckheimera a réžii Tonyho Scotta.

Zápletka
--------

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Agent vládnej agentúry *ATF*, Doug Carlin (Denzel Washington) vyšetruje rozsiahly bombový útok v Algiers, New Orleans, USA. Carlin je po výbuchu nálože na trajekte privolaný na zaistenie dôkazov. Šerif Reed ho informuje, že tam bolo telo ženy ešte hodinu pred výbuchom, ale zhorelo v explózii. Agent FBI, Agent Pryzwarra (Val Kilmer), ho prizve, aby sa vo vyšetrovaní pripojil k ich tímu, vedenom Jackom McCreadym, pričom používajú časové okno a tzv červiu dieru (Einstein-Rosenov most), aby sa pozreli štyri a štvrť dňa v čase späť. Zistí, že záhadná mŕtva žena sa volala Claire Kucheverová a rozhodne sa sledovať jej posledné chvíle, aby odhalil zločinca. Počas vyšetrovania sa však do nej zamiluje a pokúša sa zmeniť osud tým, že jej zachráni život.

 Opis zápletky alebo rozuzlenia príbehu sa tu končí.

Pozadie
-------

Filmovanie v New Orleans, USA sa zdržalo po hurikáne Katrina kvôli devastácii, ktorú táto búrka spôsobila.

Externé odkazy
--------------

* *Déjà Vu* v Internet Movie Database (po anglicky)
* *Déjà Vu* v Česko-Slovenskej filmovej databáze
**Stephanit** je minerál kryštalizujúci v rombickej sústave, chemicky tioantimonitan strieborný - Ag5SbS4.

Charakteristika
---------------

Stephanit vytvára krátke prizmatické alebo tabuľkovité kryštály, niekedy zdvojčatené. Tento minerál však môže mať aj celistvý habitus. Typický stefanit má železnočiernu farbu a čierny vryp. Je to nepriehľadný minerál s kovovým leskom.

Vznik
-----

Tvorí sa na rudných žilách spolu so striebrom, sírnikmi a s ďalšími sírnymi soľami, napr. s akantitom, polybázitom a proustitom.

Poznávanie
----------

Stephanit sa rozpúšťa v kyseline dusičnej, pričom vzniká oxid arzenitý a oxid siričitý. Tento minerál sa veľmi ľahko taví.

Výskyty na Slovensku
--------------------

* Banská Štiavnica -- v minulosti jeden z hlavných minerálov strieborného zrudnenia
* Hodruša-Hámre - Ag zrudnenie, v menšom množstve ako v Banskej Štiavnici. V súčasnosti už sú strieborné rudy vyčerpané.

Iné projekty
------------

Commons
* Spolupracuj na Commons Commons ponúka multimediálne súbory na tému **Stephanit**

Externé odkazy
--------------

* Mineraly.sk – zdroj, z ktorého (pôvodne) čerpal tento článok.
* Stephanit na www.mindat.org
**Dharma a Greg** (Dharma & Greg) je americký televízny sitkom z dielne producenta Chucka Lorra. Hlavnými postavami sú Dharma (Jenna Elfman) a Greg (Thomas Gibson), dvojica ktorá sa zosobášila hneď na prvom rande napriek tomu, že sú úplne odlišní.

*Dharma Freedom (Sloboda) Montgomeryová*, rodená Finkelsteinová je dieťa kvetov, plná energie a veľmi výstredná, ale je aj súcitná a dokáže odpustiť viacej ako iní ľudia. Dharma nabáda Grega, aby hľadal šťastie namiesto starania sa o konkrétne problémy ako sú peniaze alebo práca. Dharma nechodila do školy, ale učili ju doma jej rodičia a preto dobre nerozumie západnej kultúre a je veľmi naivná keď príde na dôveru cudzím ľuďom. Je pomenovaná podľa konceptu dharmy v indickej filozofii.

*Gregory "Greg" Clifford Montgomery* je právnik s dobre rozbehnutou praxou, slušný, bezúhonný, trochu "suchar" aj keď niekedy je prekvapivo spontánny a otvorený novým nápadom. Gregov život bol beznádejne všedný predtým ako stretol Dharmu a oženil sa s ňou po prvom rande. Aj keď ich manželstvo prechádzalo občas ťažkými chvíľami, Greg nikdy neľutoval, že sa s Dharmou oženil. Gregovi rodičia sú z vyššej spoločnosti a mali problém s prijatím Dharmy a najmä jej nezosobášených, voľnomyšlienkárskych rodičov.

Nominácie a ocenenia
--------------------

Jenna Elfman vyhrala Zlatý Glóbus v kategórii "Heračka v hlavnej úlohe v komediálnom seriáli" v roku 1999 a v rokoch 1998 a 2000 bola nominovaná. Na Cenu Emmy bola Elfman nominovaná v rokoch 1998, 1999 a 2000. 
Thomas Gibson bol nominovaný na Zlatý Glóbus v rokoch 1999 a 2000.
Seriál bol nominovaný na Cenu Emmy v rokoch 1998 a 2000 a na Zlatý Glóbus bol nominovaný v rokoch 1999 a 2000. Okrem toho herci aj samotný seriál získal nominácie a ocenenia v množstve ďalších súťaží, ako napr. *People's Choice Awards*, *Satellite Awards*, *TV Guide Awards*, *Teen Choice Awards* a iné.

Externé odkazy
--------------

* Dharma and Greg na IMDb
Chevrolet Camaro z roku 1981
Chevrolet Aveo
Chevrolet Cruze
Chevrolet Bel Air
**Chevrolet** je americká firma vyrábajúca autá, založená v roku 1909. Je súčasťou koncernu General Motors.

História značky
---------------

Chevrolet založili v roku 1909 Louis Chevrolet a William Durant. V roku 1915 však medzi Chevroletom a Durantom došlo k roztržke a Chevrolet predal Durantovi svoj podiel vo firme. O rok neskôr Durant zlúčil Chevrolet Motor Car Company s koncernom General Motors. 

V roku 1953 firma predstavila na výstave automobilov *Motorama* v New Yorku model Corvette.

Od roku 2004 majú na kapote logo Chevroletu aj autá Daewoo.

Súčasné modely
--------------

|  |  |
| --- | --- |
| Chevrolet
* HHR
* Cobalt
* Corvette
* Camaro
* Epica
* Impala
* Malibu
* Avalanche
* Colorado
* Silverado
* Equinox
* Suburban
* Tahoe
* TrailBlazer
* Lumina
* TransSport
* Express
* Uplander
* Chevrolet Orlando
* Aveo 2.gen./Sonic
 | Daewoo
* Spark
* Aveo
* Lacetti
* Tacuma
* Evanda
* Captiva
* Matiz
* Nexia
* Lacetti Premiere (Cruze)
* Gentra (Aveo)
* Gentra X (Aveo Sedan)
* Kalos
* Orlando
* Tosca (Epica)
* Prince
* Maepsy
* Winstorm (Captiva)
* Winstorm Maxx (Antara)
* Arcadia (Legend)
 |
***Druhý pes, tretia fáza*** je piaty album slovenskej folkovej skupiny Jednofázové kvasenie. Album nahrala základná trojica Dušan Valúch, Miloš Janoušek a Karol Svozil (teda Jednofázové kvasenie) s prispením viacerých hosťujúcich hudobníkov (Fedor Frešo, Milan Tedla, Peter Koreň, Viktor Frešo, Pavel Malovič, BraňoTedla).

Charakteristika
---------------

Väčšina piesní sa nesie v tradičnom folkovom ponímaní, niektoré nahrávky („Výlet", „Cesta", „Po holení") však už naznačujú smerovanie k folk rocku, ktoré Jednofázové kvasenie neskôr rozvinulo na svojich ďalších albumoch. Väčšinu piesní zložili Dušan Valúch a Miloš Janoušek, po prvýkrát sa na albume Jednofázového kvasenia objavili aj piesne niekdajších spoluhráčov z pesničkárskeho združenia Slnovrat Pavla Maloviča, Ivana Hoffmana, Martina Maška a Jula Kazimíra.
Skladby týchto spoluhráčov sú dodnes súčasťou repertáru Jednofázového kvasenia.

Album Druhý pes, tretia fáza mal nezvyčajne dlhú a dramatickú cestu od nahrávky až po vydanie. Väčšina nahrávok vznikla v roku 1997 v štúdiu Spirit Art, zvyšné skladby sa dodatočne realizovali v roku 1998 v štúdiu Ebony. Samotné nahrávanie bolo od počiatku prenasledované rôznymi technickými problémami, ktoré spôsobili, že niektoré nahrávky bolo po roku potrebné nahrávať znovu, album sa opakovane premixovával. Keď bola nahrávka konečne ukončená, nepodarilo sa nájsť pre album vydavateľa a nahrávka bola na dlhé roky odložená „do šuplíka".  
Namiesto neho skupina o dva roky neskôr vydala „živý" album Jednofázové kvasenie Live.

CD Druhý pes, tretia fáza nakoniec vyšlo v roku 2012 na značke Pavian Records pri príležitosti reedície albumu Ein Stein Blues.

Skladby
-------

1. „Cesta" (Miloš Janoušek) 4:43
2. „Kdesi sa stala chyba" (Dušan Valúch/Ivan Hoffman) 3:38
3. „Chameleón" (Dušan Valúch) 2:48
4. „Na jedno použitie" (Julo Kazimír) 1:57
5. „Stále čosi" (Dušan Valúch) 2:49
6. „Vraveli mi" (Miloš Janoušek) 2:18
7. „Štafetový kolík" (Dušan Valúch) 2:38
8. „Nápis" (Miloš Janoušek) 2:40
9. „Výlet" (Miloš Janoušek) 4:25
10. „Mlynček" (Pavel Malovič/Dušan Valúch) 2:48
11. „Krídla" (Miloš Janoušek) 3:49
12. „Slovník cudzích slov" (Dušan Valúch) 3:19
13. „Po holení" (Dušan Valúch) 3:32
14. „Slováci" (Miloš Janoušek) 3:55
15. „Hoci" (Pavel Malovič/Dušan Valúch) 2:32
16. „Prvý let" (Miloš Janoušek) 4:31
17. „Diétny rock´n´roll" (Trad./Dušan Valúch) 2:20
18. „Diery" (Dušan Valúch) 1:40
19. „O zlom konci" (Martin Mašek) 2:29
20. „Nadváha" (Dušan Valúch/Miloš Janoušek) 3:49

Tvorcovia
---------

* Dušan Valúch - spev, gitara
* Miloš Janoušek - spev, gitara
* Karol Svozil - klarinet, flauta
* Fedor Frešo - basgitara
* Milan Tedla - husle
* Peter Koreň - klávesy
* Viktor Frešo - bicie, perkusie
* Pavel Malovič - spev, gitara, husle
* Braňo Tedla – violončelo
* Miloš Janoušek/ Henri de Montaud - cover & design

Referencie
----------

1. ↑   *Tretia fáza Jednofázového kvasenia. Folk.sk* [online]. Folk.sk. Dostupné online.
2. ↑  BALOGH, Alexander. *Podobnosť s Beatles je čisto náhodná* [online]. Petit Press, 13. máj 2012. Dostupné online.
Boulevard Morland
**Boulevard Morland** je bulvár v Paríži. Nachádza sa v 4. obvode.

Poloha
------

Ulica vedie od križovatky s Boulevard Bourdon a končí pri Boulevard Henri-IV. Ulica je orientovaná pozdĺž Seiny od východu na západ. Smerom na západ pokračuje nábrežie Quai des Célestins a na juhu naň nadväzuje most Morland, ktorý oddeľuje Seinu od Bassin de l'Arsenal.

Dejiny
------

Ulica bola pôvodne nábrežím pozdĺž riečneho ramena, ktoré oddeľovalo ostrov Louviers od pravého brehu. Keď bolo rameno zasypané a ostrov pripojený k brehu, bolo nábrežie premenené na bulvár.

Názov
-----

Bulvár nesie meno francúzskeho plukovníka Françoisa Louise de Morlan, prezývaného Morland (1771 – 1805), ktorý zahynul v bitke pri Slavkove.

Iné projekty
------------

Commons
* Spolupracuj na Commons Commons ponúka multimediálne súbory na tému **Boulevard Morland**

Externé odkazy
--------------

* Ulica na stránkach Paríža Archivované 2016-03-03 na Wayback Machine

Zdroj
-----

Súradnice: 48°50′57″S 2°21′51″V﻿ / ﻿48,849298°S 2,364217°V﻿ / 48.849298; 2.364217
*Tento článok je čiastočný alebo úplný preklad článku Boulevard Morland na českej Wikipédii.*
Súradnice: 50°57′S 73°42′Z﻿ / ﻿50,950°S 73,700°Z﻿ / 50.950; -73.700

**Mastassini** (franc. Lac Mastassini; angl. Lake Mastassini) je jazero na v kanadskej provincii Quebec. Je najväčším jazerom provincie.

Opis
----

Jazero sa nachádza v regióne Nord-du-Québec. Nadmorská výška jazera je 372 m n. m. metrov. Jazero má rozlohu 2 335 km² a maximálnu hĺbku 180 metrov.

Voda do neho priteká z viacerých menších zdrojov. Odteká cez jazerá Mesgouez a Némiscau do rieky Rupert. Tvorí tak prameň rieky Rupert. Sériou ostrovov je rozdelené na dva jazerá.

Názov
-----

Názov pochádza z Krí výrazu pre veľký kameň: „mista-assini".

Dejiny
------

Európanmi bolo objavené v roku 1672, keď ho objavil Charles Albanel. Stalo sa centrom obchodu s kožušinami. V júni až júli 1885 jazero preskúmal geológ Albert Peter Low.

Využitie
--------

Na brehoch jazera je rozvinutá ťažba dreva. Divá zver bola prepoľovaná. Oblasť je tiež známa čučoriedkami.

Galéria
-------

* Kanoe na jazere v roku 1884Kanoe na jazere v roku 1884
* 19471947

Referencie
----------

1. 1 2 3 4 5 6 7 8 9 10 11  EVANS, David. *Lake Manitoba* [online]. thecanadianencyclopedia.ca, 2006-02-07, rev. 2013-12-15, [cit. 2022-11-05]. Dostupné online.
2. 1 2 3 4 5  Mistassini Lake. In:  *Encyclopædia Britannica* [online]. Encyclopædia Britannica, 1998-07-20, [cit. 2023-11-11]. Dostupné online.

Iné projekty
------------

Zdroj
-----

* *Tento článok je čiastočný alebo úplný preklad článku Lake Mistassini na anglickej Wikipédii.*
Boulevard Lefebvre
**Boulevard Lefebvre** je bulvár v 15. obvode v Paríži. Je súčasťou tzv. Maršalských bulvárov. Bulvár nesie meno Françoisa-Josepha Lefebvra (1755 – 1820), maršala Francúzska.

Dejiny
------

V rokoch 1840 – 1845 boli postavené okolo Paríža nové hradby. Dnešný bulvár vznikol na mieste bývalej vojenskej cesty (Rue Militaire), ktorá viedla po vnútornej strane mestských hradieb. Túto cestu armáda previedla mestu Paríž na základe rozhodnutia z 28. júla 1859.

V roku 2006 bola v stredovom pruhu bulváru uvedená do prevádzky električková linka T3.

Iné projekty
------------

Commons
* Spolupracuj na Commons Commons ponúka multimediálne súbory na tému **Boulevard Lefebvre**

Zdroj
-----

*Tento článok je čiastočný alebo úplný preklad článku Boulevard Lefebvre na českej Wikipédii.*

| * z
* d
* u
Boulevards des Maréchaux v Paríži |
| --- |
| 
* Soult
* Poniatowski
* Général-Jean-Simon
* Masséna
* Kellermann
* Jourdan
* Brune
* Lefebvre
* Victor
* Général-Martial-Valin
* Murat
* Suchet
* Lannes
* Amiral-Bruix
* Gouvion-Saint-Cyr
* Berthier
* Bessières
* Ney
* Macdonald
* Sérurier
* Mortier
* Davout

 |
Symbol rozcestia O iných významoch výrazu *Rupert* pozri *Rupert*.
Súradnice: 51°29′00″S 78°46′00″Z﻿ / ﻿51,483333°S 78,766667°Z﻿ / 51.483333; -78.766667

**Rupert** (franc. Rivière Rupert, angl. Rupert River) je rieka v kanadskej provincii Quebec.

Geografia
---------

Rieka sa nachádza v regióne Nord-du-Québec.

Vyteká z jazera Mistassini, najväčšieho jazera provincie Quebec. Sériou jazier vteká do Ruperts Bay na južnom konci Jamesovej zátoky. Dĺžka rieky je 610 km, prípadne 763 km po Lac Témiscamie.

Názov
-----

Pomenovaná bola po princovi Rupertovi, prvom guvernérovi Spoločnosti Hudsonovho zálivu.

Dejiny
------

Oblasť rieky je po stáročia obývaná Cree obyvateľmi. Rieka bola Európanmi objavená keď Henry Hudson prezimoval pri jej ústí v zime 1610/1611. V roku 1668 bol pri jej ústí vybudovaná prvá obchodná stanica Spoločnosti Hudsonovho zálivu, Fort-Rupert. Táto obchodná stanica bola hlavnou základňou obchodu s kožušinami. Dnešná Cree osada Waskaganish sa nachádza blízsko miesta Fort-Rupert.ref name="thecanadianencyclopedia"/>

Od 70. rokoch 20. storočia sa v oblasti James Bay realizuje výstavba hydroelektrických projektov. Rupert River Diversion od roku 2012 odkláňa približne 70% objemu rieky do elektrárne.

Galéria
-------

* Oatmeal Rapids na riekeOatmeal Rapids na rieke
* Rieka pri Route de la Baie James/James Bay RoadRieka pri Route de la Baie James/James Bay Road
* Most na Route de la Baie James/James Bay RoadMost na Route de la Baie James/James Bay Road

Referencie
----------

1. 1 2 3 4 5 6  Rupert River. In:  *Encyclopædia Britannica* [online]. Encyclopædia Britannica, 1998-07-20, [cit. 2023-11-11]. Dostupné online.
2. ↑  Mistassini Lake. In:  *Encyclopædia Britannica* [online]. Encyclopædia Britannica, 1998-07-20, [cit. 2023-11-11]. Dostupné online.
3. 1 2  FRANCIS, Daniel. *Rivière de Rupert* [online]. thecanadianencyclopedia.ca, 2006-02-07, rev. 2014-03-30, [cit. 2023-11-11]. Dostupné online.
4. ↑  BELL, Susan. *Stories from the trenches: Adapting a Cree way of life in the wake of a mega-project* [online]. cbc.ca, 2017-06-03, [cit. 2023-11-11]. Dostupné online.

Iné projekty
------------

Zdroj
-----

*Tento článok je čiastočný alebo úplný preklad článku Rupert River na anglickej Wikipédii.*
Athena II, štart sondy Lunar Prospector, 7. január 1998
**Athena** je označenie pre nosné rakety vyrábané spoločnosťou Lockheed Martin v 90. rokoch 20. storočia. Raketa bola určená na vynášanie vojenských, komerčných a aj vedeckých satelitov a sond. Všetky jej stupne boli poháňané motormi na tuhé palivo. Počas svojej služby niekoľko krát zmenila svoj názov. Pôvodne sa nazývala **LLV**(*Lockheed Launch Vehicle*), no po spojení spoločností Lockheed a Martin Marietta sa raketa premenovala na **LMLV** (*Lockheed Martin Launch Vehicle*). Od tretieho štartu bol názov zmenený na Athena a tento názov zostal nezmenený. Prvý štart sa konal 15. augusta 1995 a naposledy štartovala 30. septembra 2001. V roku 2017 Lockheed Martin oznámil, že štarty rakiet ďalej neposkytuje zákazníkom.

Bola vyrábaná v dvoch typoch Athena I a Athena II. Niesla malý až stredne ťažký náklad. Používala motor Castor 120.

Zdroj
-----


|  |  |
| --- | --- |
| Portal | Kozmonautický portál |

*Tento článok je čiastočný alebo úplný preklad článku Athena (raketa) na českej Wikipédii.*
Súradnice: 40°46′42.96″S 73°57′30.24″Z﻿ / ﻿40,7786000°S 73,9584000°Z﻿ / 40.7786000; -73.9584000

Park Avenue a budova MetLife Building oproti
**Park Avenue** je bulvár na Manhattane v New Yorku.
Je dôležitou severojužnou dopravnou tepnou a jednou z najznámejších ulíc mesta.

Začína na križovatke ulíc Broadway, *Fourth Avenue* a 14. ulice pri parku Union Square Park. Vedie paralelene s ulicami Madison Avenue na západe a Lexington Avenue na východe. Od začiatku ulice vedie uprostred až po 97. ulicu zelený pás so stromami a kvetmi, ktoré sú udržiavané Fondom pre Park Avenue. Na križovatke s 97. ulicou vychádza z podzemia železničná trať, ktorá vedie stredom ulice a pokračuje po viadukte známom ako Park Avenue viadukt. Park Avenue končí pri 132. ulici vyústením do rýchlostnej komunikácie *Harlem River Drive*.

Významné budovy
---------------

* Grand Central Terminal
* MetLife Building
* Waldorf-Astoria Hotel
* Helmsley Building
* 270 Park Avenue
* 277 Park Avenue
* 740 Park Avenue

Referencie
----------

1. ↑   *Fund for Park Avenue* [online]. [Cit. 2011-05-24]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Park Avenue**
Boulevard de Magenta
**Boulevard de Magenta** (*bulvár Magenta*) je bulvár v Paríži. Prechádza 9. a 10. obvodom. Svoj názov získal podľa víťaznej bitky pri Magente v Taliansku, kde Sardínsko-Piemontské kráľovstvo a Francúzsko pod velením generála Patrice de Mac-Mahona a Napoleona III. spoločne porazili 4. júna 1859 rakúsku armádu.

Poloha
------

Bulvár začína v severnom rohu Place de la République pri križovatke s ulicou Rue Beaurepaire a končí pri križovatke s ulicami Boulevard de Rochechouart a Boulevard de la Chapelle. Ulica je orientovaná z juhu na sever, čo jej dalo pôvodný názov *Rue du Nord* (Severná ulica).

Dejiny
------

Bulvár Magenta bol prerazený v roku 1855 počas modernizácie Paríža vedenej prefektom Haussmannom najpr v úseku medzi Rue du Faubourg-Saint-Martin a *Boulevard de Rochechouart*. Bulvár viedol po trase bývalej ulice *Rue du Nord*, ktorá vznikla v roku 1827. Druhá časť bulváru vznikla v roku 1859 medzi *Place de la République* a *Rue du Faubourg Saint-Martin*.

Bulvár viedol od *Place de la Rápublique* k Severnému a Východnému nádražiu a mal byť jednou z hlavných ulíc v tejto štvrti. Podľa vtedajších nariadení majú budovy na tejto ulici jednotný štýl: kamenné fasády, balkóny na druhom poschodí a päť poschodí. Bývanie bolo určené pre bohatšie vrstvy. Okolo nádražia však bola veľmi hustá premávka a neďaleko vznikali nové dielne, takže buržoázia sa postupne presunula na tradičné tzv. veľké bulváre.

Obnovený záujem o Haussmannovu architektúru viedol parížsku radnicu na začiatku 21. storočia k revitalizácii bulváru. V rámci stavebných úprav bola obmedzená automobilová doprava, vznikli samostatné pruhy pre autobusy a jazdné pruhy pre cyklistov, bolo vysadených 300 nových stromov. Nový priestor bol otvorený v marci 2006.

Významné stavby
---------------

* č. 68: kostol Saint-Laurent
* č. 170: kino *Le Louxor*, fasáda je chránená ako historická pamiatka

Referencie
----------

1. ↑   Záznam v evidencii historických pamiatok

Iné projekty
------------

Commons
* Spolupracuj na Commons Commons ponúka multimediálne súbory na tému **Boulevard de Magenta**

Externé odkazy
--------------

* Ulica na stránkach Paríža Archivované 2016-03-03 na Wayback Machine

Zdroj
-----

*Tento článok je čiastočný alebo úplný preklad článku Boulevard de Magenta na českej Wikipédii.*
O rovnomennej súťaži pozri *Poviedka (súťaž).*
**Poviedka** je epický žáner krátkeho rozsahu s jednoduchou fabulou a menšou intenzitou dramatickosti. Patrí medzi tzv. krátku prózu. Hlavnými rysmi sú jednoduchý dej a nemennosť charakteru hlavnej postavy.

Hlavnými prvkami poviedky sú: časová a často aj miestna neurčitosť a minimálny výskyt hrdinov a fantastických motívov. Hlavné postavy sa nevyvíjajú. Väčšina poviedok končí pointou.

Na účely Ceny Nebula bola poviedka definovaná ako literárne dielo do 7500 slov. Ale inak poviedka nemá presne stanovené ohraničenie počtu slov.

Korene siahajú do dávnych čias rozprávačskej tradície, ale za čas vzniku poviedky ako žánru sa považuje začiatok 19. storočia. Význam vzrástol pod vplyvom kritiky realizmu. V 20. storočí patrila poviedka k najrozšírenejším žánrom.

Zakladateľom žánru detektívnych poviedok je Edgar Allan Poe. Ďalšími slávnymi autormi sú: Ernest Hemingway, Nikolaj Vasilievič Gogoľ, z Francúzov napríklad Guy de Maupassant, zo Slovákov Martin Kukučín, Jozef Gregor Tajovský.

Pozri aj
--------

* novela
* román

Iné projekty
------------

Commons
* Spolupracuj na Commons Commons ponúka multimediálne súbory na tému **Poviedka**

| * z
* d
* u
Filmové žánre |
| --- |
| Filmové žánre | 
* akčný
* animovaný
* artový
* bábkový
* detektívny
* dobrodružný
* dokumentárny
* dráma
* erotický
* experimentálny
* fantasy
* film noir
* groteska
* historický
* horor
* hudobný
* katastrofický
* kreslený
* krimi
* komédia
* mušketierovka
* muzikál
* mysteriózny
* náučno-vzdelávací
* outdoorový
* pornografický
* post-apokalyptický
* poviedkový
* psychologický
* road movie
* rodinný
* romantický
* rozprávka
* špionážny
* triler
* sci-fi
* vojnový
* western
* životopisný

 |
| Typy filmu | 
* 2D film
* 3D film
* čiernobiely film
* farebný film
* hraný film
* čistý film
* krátkometrážny film
* strednometrážne film
* dlhometrážny film
* nemý film
* zvukový film
* mainstreamový film
* béčkový film

 |
| Série | 
* dilógia
* trilógia
* tetralógia
* pentalógia
* hexalógia
* heptalógia
* oktalógia
* nonalógia
* dekalógia
* filmová séria

 |
Boulevard Masséna
**Boulevard Masséna** je bulvár v 13. obvode v Paríži. Je súčasťou tzv. Maršalských bulvárov. Bulvár nesie meno Andrého Massénu (1756 – 1817), maršala Francúzska.

Trasa
-----

Bulvár začínal pôvodne od nábrežia Seiny (pri Pont National), ale jeho východná časť od nábrežia až ku križovatke ulíc *Avenue de la Porte de Vitry* a Rue de Patay bola v roku 2005 premenená na Boulevard du Général-Jean-Simon. Teraz vedie odtiaľto až na Porte d'Italie, kde naň nadväzuje z druhej strany Boulevard Kellermann.

Boulevard Masséna má na svojej trase rôznu šírku:

* 40 m medzi *Avenue de la Porte-de-Vitry* a *Avenue de la Porte-d'Ivry*
* 57 m medzi *Avenue de la Porte-d'Ivry* a *Rue du Conventionnel-Chiappe*
* 40 m medzi *Rue du Conventionnel-Chiappe* a *Avenue de la Porte-d'Italie*

Dejiny
------

V rokoch 1840 – 1845 boli postavené okolo Paríža nové hradby. Dnešný bulvár vznikol na mieste bývalej vojenskej cesty (Rue Militaire), ktorá viedla po vnútornej strane mestských hradieb. Túto cestu armáda previedla mestu Paríž na základe rozhodnutia z 28. júla 1859.

V 60. a 70. rokoch 20. storočia prebehla v okolí bulváru rozsiahla výstavba v rámci akcie *Opération Italie 13*, pri ktorej vzniklo veľa obytných výškových domov. Tu sa neskôr usadili prisťahovalci z Ázie a vytvorili tu Ázijskú štvrť.

Dom č. 24bis až 26 sa nazýva *Maison Planeix* (podľa svojho prvého majiteľa) a je jedným z mála obytných domov postavených Le Corbusierom v Paríži.

Dom č. 37 z roku 1971 sú kasárne parížskych hasičov, kde sa nachádza aj ich múzeum.

V roku 2006 bola na bulvári sprevádzkovaná električková linka T3.

Iné projekty
------------

Commons
* Spolupracuj na Commons Commons ponúka multimediálne súbory na tému **Boulevard Masséna**

Zdroj
-----

*Tento článok je čiastočný alebo úplný preklad článku Boulevard Masséna na českej Wikipédii.*

| * z
* d
* u
Boulevards des Maréchaux v Paríži |
| --- |
| 
* Soult
* Poniatowski
* Général-Jean-Simon
* Masséna
* Kellermann
* Jourdan
* Brune
* Lefebvre
* Victor
* Général-Martial-Valin
* Murat
* Suchet
* Lannes
* Amiral-Bruix
* Gouvion-Saint-Cyr
* Berthier
* Bessières
* Ney
* Macdonald
* Sérurier
* Mortier
* Davout

 |
**Kuora vietnamská** (*Cuora galbinifrons*) je druh sladkovodnej korytnačky z čeľade Bataguridae. Tento druh objavil v roku 1939 francúzsky zoológ René Léon Bourreti. Trvalo však takmer 40 rokov do prvého exempláru, ktorý bol dovezený do Európy a Spojených štátov.

Opis
----

Pancier má dlhý asi 19 cm. Karapax má klenutý s červenooranžovou kresbou. Kresby na pancieri môže mať rôzne. Je veľmi plachá. Aktívna je pri a po zotmení.

Patrí medzi kriticky ohrozené druhy, kvôli malej oblasti jej rozšírenia.

Potrava
-------

Je prevažne mäsožravá, ale nepohrdne ani rastlinnou stravou. Živí sa malými stavovcami a bezstavovcami, ale aj ovocím a zeleninou. Loví po zotmení. Rastúce mláďatá potrebují dostatok všetkých esenciálnych látok.

Reprodukcia
-----------

Kladie 1 až 3 vajcia veľké okolo 7 mm. Zahrabáva vajcia do jamôk v zemi, často do piesku. Vajcia znáša od začiatku marca do mája. Inkubačná doba trvá asi 90 dní od znášky, potom sa liahnu mláďatá, ktoré sú mäsožravé. Pri chove v zajatí je k liahnutiu vajíčok treba vhodný inkubátor a substrát pre inkubáciu vajec. Znesené vajíčka sa zahrabú v inkubátore do substrátu z 2/3.

Výskyt
------

Obýva predovšetkým Čínu v južnej provincii Kuang-si, severný Vietnam, Laos a ostrov Chaj-nan. Žije v sladkých vodách, plytkých tôňach, zatopených poliach a lúkach, potokoch s brehmi s hustým rastlinným porastom bohatým na vodný hmyz a drobné rybky, predovšetkým vo vlhkých, listnatých a zmiešaných lesoch v horských oblastiach. Väčšinu času prebýva na súši.

Severné a stredné druhy kuory vietnamskej sa krížia v prírode s *Pyxidea mouhotii* (*Cuora mouhotii*), vytvára sa tak nový druh korytnačiek *Cuora serrata*.

Referencie
----------

1. 1 2  bafr.blog.cz - Želva žlutočelá/(vietnamská)
2. 1 2   *zoopraha.cz - Želva žlutočelá (ž. vietnamská)* [online]. [Cit. 2013-09-01]. Dostupné online. Archivované 2012-04-01 z originálu.

* *Tento článok je čiastočný alebo úplný preklad článku Želva vietnamská na českej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Kuora vietnamská**
**Alternatívna kultúra** je typ kultúry, ktorá existuje mimo dominantnej alebo populárnej kultúry. Je súčasťou subkultúry alebo subkultúr. Pojem alternatívna kultúra vznikol ako pojem pre špecializovanú a bližšie nezadefinovanú vrstvu kultúry, ktorá sa vymedzuje voči masovej kultúre a komercionalizácii (v totalitnom systéme voči štátnej ideológii). Podľa E. Mistríka ide o "vhodnejší pojem" pred kontrakultúrou a subkultúrou: *"obrat proti niečomu, alternatíva niečoho - je v ňom aj tvorivý prvok,prínos, a je v ňom aj súvislosť s inou, pravdepodobne s dominantnou kultúrou."*

V súčasnosti ju pomerne často nahrádza pojem nezávislá kultúra v kontexte snahy odpútať sa od establišmentu alebo autenticky reflektovať realitu prostredníctvom umenia. Stojí v protiklade ku konzervativizmu a neoliberalizmu.

Medzi kritéria rozlíšenia alternatívnych kultúr patrí kritérium sociálnej vrstvy, majetkové kritérium psychologické, hodnotové, civilizačné, generačné a hlavne spôsob vzniku.

O skutočnej svojbytnej alternatívnej kultúre je možné hovoriť až vtedy, ak má svoju vlastnú ideológiu, vyjadrovacie prostriedky, módu a symboly, svojbytný životný štýl a svetonázor.

Vo vzťahu medzi dominantnou kultúrou a alternatívnou kultúrou môže prísť ku konfliktu, marginalizácii, asimilácii a infiltrácii. 

Vo vzťahu medzi alternatívnou kultúrou a dominantnou vzniká konflikt, ironizácia a sarkazmus, politický boj, pouličný boj, problematizácia, ponuka nových ideí, ľahostajnosť alebo tolerantné prijatie.

Niektoré centrá alternatívnej kultúry na Slovensku
--------------------------------------------------

* Stanica Žilina-Zariečie
* Kasárne Kulturpark Košice
* Klub Lúč
* Tranzit
* 13 kubíkov
* Štúdio 12
* Dom fotografie
* Štokovec
* Divadlo Potôň
* Banská stanica
* Banská Bystrica, Galéria F (1980-1990)
* Rádio Bunker
* A4 - nultý priestor
* Bateliér
* Záhrada - Centrum nezávislej kultúry
* KC Dunaj
* Art Club v Trnave
* Nástupište 1-12
* Bunka pre súčasnú kultúru

Referencie
----------

1. ↑  *Tento článok je čiastočný alebo úplný preklad článku Alternative culture na anglickej Wikipédii.*
2. 1 2  MISTRÍK, E. 1998. Dominanta a alternatíva. In : *Súčasné subkultúry mládeže.* Bratislava: Slovenská sociologická spoločnosť pri SAV, 1998. 69 s. ISBN 80-85447-08-8, s.1
3. ↑  . Dostupné online.
4. ↑  . Dostupné online.
5. ↑  . Dostupné online.
6. ↑  . Dostupné online.
7. ↑  . Dostupné online.
8. ↑  . Dostupné online.

Literatúra
----------

MISTRÍK, E. 1998. *Dominanta a alternatíva.* In : *Súčasné subkultúry mládeže*. Bratislava: Slovenská sociologická spoločnosť pri SAV, 1998. 69 s. ISBN 80-85447-08-8

BITRICH, Tomáš; Alan, Josef (editor): Alternativní kultura, Nakladatelství Lidové noviny, Praha, 2001, ISBN:80-7106-449-1, 610 s.
Boulevard Jourdan
**Boulevard Jourdan** je bulvár v 14. obvode v Paríži. Je súčasťou tzv. Maršalských bulvárov. Bulvár nesie meno Jeana Baptista Jourdana (1762 – 1813), maršala Francúzska.

Dejiny
------

V rokoch 1840 – 1845 boli postavené okolo Paríža nové hradby. Dnešný bulvár vznikol na mieste bývalej vojenskej cesty (Rue Militaire), ktorá viedla po vnútornej strane mestských hradieb. Túto cestu armáda previedla mestu Paríž na základe rozhodnutia z 28. júla 1859.

V roku 2006 bola na bulvári sprevádzkovaná električková linka T3.

Iné projekty
------------

Commons
* Spolupracuj na Commons Commons ponúka multimediálne súbory na tému **Boulevard Jourdan**

Zdroj
-----

*Tento článok je čiastočný alebo úplný preklad článku Boulevard Jourdan na českej Wikipédii.*

| * z
* d
* u
Boulevards des Maréchaux v Paríži |
| --- |
| 
* Soult
* Poniatowski
* Général-Jean-Simon
* Masséna
* Kellermann
* Jourdan
* Brune
* Lefebvre
* Victor
* Général-Martial-Valin
* Murat
* Suchet
* Lannes
* Amiral-Bruix
* Gouvion-Saint-Cyr
* Berthier
* Bessières
* Ney
* Macdonald
* Sérurier
* Mortier
* Davout

 |
Boulevard Berthier
**Boulevard Berthier** je bulvár v 17. obvode v Paríži. Je súčasťou tzv. Maršalských bulvárov. Bulvár nesie meno Louisa Alexandra Berthiera (1753 – 1815), maršala Francúzska.

Bulvár je dlhý 1 750 metrov a jeho šírka kolísa. Od *Avenue de Clichy* k železničnému viaduktu má šírku 37 m, medzi ulicami *Rue de Saussure* a Boulevard Malesherbes 60 m a zbývajúcí úsek je široký 40 m.

Dejiny
------

V rokoch 1840 – 1845 boli postavené okolo Paríža nové hradby. Dnešný bulvár vznikol na mieste bývalej vojenskej cesty (Rue Militaire), ktorá viedla po vnútornej strane mestských hradieb. Túto cestu armáda previedla mestu Paríž na základe rozhodnutia z 28. júla 1859.

Iné projekty
------------

Commons
* Spolupracuj na Commons Commons ponúka multimediálne súbory na tému **Boulevard Berthier**

Zdroj
-----

*Tento článok je čiastočný alebo úplný preklad článku Boulevard Berthier na českej Wikipédii.*

| * z
* d
* u
Boulevards des Maréchaux v Paríži |
| --- |
| 
* Soult
* Poniatowski
* Général-Jean-Simon
* Masséna
* Kellermann
* Jourdan
* Brune
* Lefebvre
* Victor
* Général-Martial-Valin
* Murat
* Suchet
* Lannes
* Amiral-Bruix
* Gouvion-Saint-Cyr
* Berthier
* Bessières
* Ney
* Macdonald
* Sérurier
* Mortier
* Davout

 |
**Lucia Bernusová** (rod. **Dočolomanská**; \* 14. december 1943, Nedeca, vojnová Slovenská republika, dnes Poľsko) je slovenská herečka a scenáristka, sestra hercov Michala Dočolomanského, Petronely Valentovej a Renáty Kazíkovej.

Narodila sa v rodine slovenského učiteľa a kultúrneho pracovníka Rudolfa Dočolomanského a jeho rumunskej manželky Florianny. [chýba vhodnejší zdroj] Tí mali spolu desať detí a vychovávali aj syna Jána z prvého Rudolfovho manželstva.

Jej otec pôsobil v obci Nedeca ako učiteľ. Po skončení druhej svetovej vojny pripadla obec opäť Poľsku a rodina Dočolomanských bola vyhnaná. Usadili sa v obci Mlynčeky (okres Kežmarok), neskôr v obci Nebojsa (dnes časť Galanty, kde bol jej otec riaditeľom základnej školy. Po jeho smrti na zlyhanie srdca v roku 1954 sa rodina presťahovala do Svätého Jura, kde žil jej strýko.

Študovala herectvo na Vysokej škole múzických umení v Bratislave, v treťom ročníku ju však vylúčili. Napriek tomu sa herecky uplatnila v niekoľkých filmoch a televíznych inscenáciách.

Je autorkou scenára ku krátkometrážnemu televíznemu filmu Revue pre jeden a pol orchestra z roku 1965. Film z revuálneho prostredia bratislavskej mládeže získal na Medzinárodnom televíznom festivale v Káhire v roku 1966 zvláštne uznanie poroty.

Je vydatá, jej manžel bol v prvom manželstve ženatý s dcérou operného speváka Štefana Hozu.

Filmografia
-----------

* 1970: *S Rozárkou* (TV film)
* 1973: *Srdce na lane*
* 1975: *Brána k domovu* (TV film)
* 1976: Horúčka (*Kvetinárka*)
* 1979: *Frajeri a frajerky* (TV film)
* 1983: *V službách zákona* (TV seriál)
* 1986: *Cena odvahy* (*Bognárová*)
* 1991: *Safari za kuchyňou* (TV seriál)

Scenár
------

* 1965: *Revue pre jeden a pol orchestra* (TV film)

Referencie
----------

1. ↑   filmsk.sk, [cit. 2017-03-23]. Dostupné online.
2. 1 2 3 4 5 6 7   Dočolomanskí: Hrdá rodina. *Život* (Bratislava: Ringier Axel Springer Slovakia), 2008-09-23. Dostupné online [cit. 2017-03-22]. ISSN 0139-6323.
3. ↑   *Revue pre jeden a pol orchestra* [online]. Internet Movie Database, [cit. 2017-03-23]. Dostupné online.
4. ↑   *Revue pre jeden a pol orchestra* [online]. Česko-Slovenská filmová databáza, [cit. 2017-03-23]. Dostupné online.
5. 1 2 3   *Lucia Dočolomanská* [online]. Česko-Slovenská filmová databáza, [cit. 2017-03-23]. Dostupné online.
6. 1 2   *Lucia Bernusová* [online]. Internet Movie Database, [cit. 2017-03-23]. Dostupné online.
7. 1 2 3 4   *Lucia Bernusová* [online]. Česko-Slovenská filmová databáza, [cit. 2017-03-23]. Dostupné online.
Boulevard Macdonald
**Boulevard Macdonald** je bulvár v 19. obvode v Paríži. Je súčasťou tzv. Maršalských bulvárov. Bulvár nesie meno Étienna Jacquesa Josepha Alexandra Macdonalda (1765 – 1840), maršala Francúzska.

Začína pri kanáli Ourcq, kde nadväzuje cez most na Boulevard Sérurier, prekračuje kanál Saint-Denis a končí na križovatke s ulicami *Rue d'Aubervilliers* a *Avenue de la Porte d'Aubervilliers*, kde naň nadväzuje Boulevard Ney.

Dejiny
------

V rokoch 1840 – 1845 boli postavené okolo Paríža nové hradby. Dnešný bulvár vznikol na mieste bývalej vojenskej cesty (Rue Militaire), ktorá viedla po vnútornej strane mestských hradieb. Túto cestu armáda previedla mestu Paríž na základe rozhodnutia z 28. júla 1859.

V úseku medzi Porte d'Aubervilliers a Porte de la Chapelle boli začaté stavebné práce na predĺžení električkovej linky T3. Linka bude uvedená do prevádzky v roku 2012.

Iné projekty
------------

Commons
* Spolupracuj na Commons Commons ponúka multimediálne súbory na tému **Boulevard Macdonald**

Zdroj
-----

*Tento článok je čiastočný alebo úplný preklad článku Boulevard Macdonald na českej Wikipédii.*

| * z
* d
* u
Boulevards des Maréchaux v Paríži |
| --- |
| 
* Soult
* Poniatowski
* Général-Jean-Simon
* Masséna
* Kellermann
* Jourdan
* Brune
* Lefebvre
* Victor
* Général-Martial-Valin
* Murat
* Suchet
* Lannes
* Amiral-Bruix
* Gouvion-Saint-Cyr
* Berthier
* Bessières
* Ney
* Macdonald
* Sérurier
* Mortier
* Davout

 |
**Marína Čeretková-Gállová** (\* 26. september 1931, Zbehy – † 22. október 2017, Nitra) bola slovenská spisovateľka.

Životopis
---------

V roku 1957 absolvovala Filozofickú fakultu Univerzity Komenského v Bratislave. Po promócii nastúpila do literárno-dramatickej redakcie v Česko-slovenskom rozhlase. Pre svoje zásadné občianske postoje dostala k 31. decembru 1970 výpoveď. V dôsledku toho pracovala v rokoch 1971 – 1978 ako kultúrno-propagačná referentka v Odevných závodoch v Košiciach, neskôr po zmene bydliska ako kultúrna referentka na Strednej priemyselnej škole potravinárskej v Nitre. Žila v Nitre.

Tvorba
------

Debutovala v roku 1962 zbierkou noviel *Koniec líšky*. Vyjadruje v nej citový život žien, novely sú pretkané erotickými motívmi. V jej ďalších dielach sa opakujú rovnaké motívy – nešťastná láska, odcudzenie medzi mužom a ženou, medzi deťmi a rodičmi. Okrem prózy napísala aj viac ako desať rozhlasových hier.

Dielo
-----

### Próza

* 1962 – *Koniec líšky*
* 1964 – *Stokrát moje leto*
* 1964 – *Smrť červenej jarabiny*
* 1967 – *Samota pre bohov*
* 1967 – *Koňak pre Amáliu*
* 1970 – *Hriešne dievča Júlia*
* 1978 – *Jednooký*
* 1982 – *Dlhé čakanie Adely Drozdíkovej*
* 1983 – *Cudzie deti*
* 1987 – *Úraz*
* 1994 – *Anjelik*
* 1998 – *Nechajte maličkých*

### Rozhlasové hry

* 1965 – *Telefón*
* 1986 – *Chlap na zaplakanie*

### Televízne hry pre mládež

* 1983 – *Tereza*

Referencie
----------

1. ↑   *Marína Čeretková-Gállová* [online]. Bratislava: Literárne informačné centrum, [cit. 2017-10-26]. Dostupné online.

Autoritné údaje: * abART: 62320
* GND: 128881542
* ISNI: 0000 0000 6680 6278
* LCCN: n95094961
* NK ČR: ola2002113896
* SNK: 162641
* VIAF: 13894936
* WorldCat: lccn-n95094961
Mercedes G 500 čiernej farby
Vegyetek nagyon szep nagyon jo olcso Vigyetek most csak 50000000000 euro. eurojel łĬĭŃõ

Vylepšenia
----------

Automobilová spoločnosť Mercedes-Benz vozidlo niekoľkokrát aktualizovala a vylepšovala. Inovácia najviac zasiahla motor, interiér či bezpečnostné prvky. Do roku 1990 bol vyrábaný variant W 460. Neskôr na trh dorazila verzia W 461 ktorá dominovala predovšetkým odpojiteľným pohonom všetkých kolies. Druhý variant, W 462 dominoval montovanými CKD súpravami, teda kompletne rozobratými súpravami spoločnosti ELBO (výrobca autobusov a vojenských vozidiel v Grécku)
Najväčšiu inováciu priniesol rok 2007. Prepracovaná verzia Mercedes Benz triedy G bola trhu predstavená predovšetkým inovovaným interiérom, silnejšími benzínovými a dieselovými motormi, a inými technickými novinkami. O rok neskôr Mercedes predstavil vozidlo s novšími vylepšeniami. Maska chladiča sa vyznačovala len tromi čiarami. Ďalšie zmeny sa týkali zavedenia bluetooth a handsfree funkcií, multifunkčného volantu a MP3 výstupu. 
30. výročie výroby Mercedesu Benz prinieslo nové modely: G 500 s inovovaným interiérom, exkluzívnym koženým dizajnom, a model G 280 CDI s turbodieselovým motorom.

Predajnosť
----------

Predajnosť terénnych vozidiel Mercedes Benz je veľmi vysoká. Vozidlá idú najviac na odbyt v Rakúsku, Švajčiarsku, Slovinsku, Chorvátsku, Anglicku a v niektorých častiach Afriky pod názvom Puch G, ktorý bol v roku 1983 použitý na prevoz pápeža Jána Pavla II. namiesto klasického papamobilu. Vo všetkých ostatných krajinách ostal automobilu názov Mercedes G. Prvý vlastník Mercedesu Benz triedy G bol Arnold Schwarzenegger.

Iné projekty
------------

Commons
* Spolupracuj na Commons Commons ponúka multimediálne súbory na tému **Mercedes-Benz triedy G**

Zdroje
------

* Článok o Mercedes Benz triedy G Archivované 2011-11-29 na Wayback Machine na webovej stránke slovenskej encyklopédie Mercedesu.
* Oficiálne stránka predajcu Mercedes Benz triedy G.

|  |  |  |
| --- | --- | --- |
|  | **Mercedes-Benz** (1980 – súčasnosť) |  |
| **Typ** | **Trieda** | 1980- | 1990- | 2000- |
| 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 |
| Miniautomobil | A |  |  | W168 | W169 |
| Nižšia stredná trieda | C |  | W201 (190) | W202 | W203 | W204 |
| Stredná trieda | E | W123 | W124 | W210 | W211 |
| CLS |  |  |  | W219 |
| Vyššia stredná trieda | S | W126 | W140 | W220 | W221 |
| Limuzína |  |  |  | W240 Maybach |
|  |
| Roadster | SLK |  |  | R170 | R171 |
| SL | R107 | R129 | R230 |
| Kupé | CLK |  |  | W208 | W209 |
| CL |  | W126 |  | W140 | C215 | W216 |
| Supercar | SLR |  |  |  | C199 |
|  |
| SUV | G | W460/W461 | W463 |
| Crossover SUV | GLK |  |  |  | GLK |
| M |  |  | W163 | W164 |
| GL |  |  |  | X164 |
| MPV | Vaneo |  |  | Vaneo |  |
| B |  |  |  | W245 |
| R |  |  |  | W251 |
Model QS vo *Vibrio fischeri*. Pomocou génu LuxI sa produkuje proteín LuxR, ktorý sa viaže na Lux Box. Pri nízkej koncentrácii autoinduktoru (acylovaného homoserínového laktónu) sa však LuxR nedokáže viazať na Lux Box. Pri vysokej koncentrácii autoinduktora sa LuxR úspešne viaže, čo má za následok expresiu luciferázových génov, luxICDABEG, čo vedie k bioluminiscencii.
**Quorum sensing** alebo **QS** (doslova *vnímanie najnižšieho stanoveného počtu prítomných členov*) je anglický termín, ktorý označuje schopnosť organizmu detegovať a reagovať na hustotu populácie pomocou zmeny génovej expresie. QS je druh bunkovej signalizácie, konkrétne sa dá považovať za parakrinnú komunikáciu. Na základe jeho vlastností možno QS považovať i za autokrinnú komunikáciu: bunka produkuje autoinduktor a i receptor pre túto látku. Ako príklad, QS umožňuje baktériám obmedziť expresiu génov, ktoré súvisia s vysokou hustotou populácie, čo vedie k expresii najprospešnejšieho fenotypu, a to hlavne v prípade fenotypov, ktoré by boli neefektívne pri nízkej hustote populácie a teda príliš energeticky náročné. Mnohé druhy baktérií využívajú quorum sensing na riadenie expresie génov podľa aktuálnej hustoty lokálnej populácie. Podobným spôsobom niektoré druhy sociálneho hmyzu využívajú quorum sensing na určenie miesta, kde sa usadia. Patogénne baktérie využívajú QS na aktiváciu signalizácie imunitného systému hostiteľa, čím predlžujú život hostiteľa, pretože obmedzujú bakteriálny príjem živín, napríklad tryptofánu, ktorý sa potom mení na serotonín. QS takto umožňuje komenzálizmus medzi patogénnymi baktériami a ich hostiteľom. QS môže byť užitočný i pri komunikácii rakovinových buniek.

Referencie
----------

1. ↑   Quorum Sensing by Monocyte-Derived Populations. *Frontiers in Immunology*, September 11, 2019, s. 2140. DOI: 10.3389/fimmu.2019.02140. PMID 31572366.
2. ↑   Quorum-Sensing Signal-Response Systems in Gram-Negative Bacteria. *Nature Reviews Microbiology*, February 11, 2017, s. 576–588. DOI: 10.1038/nrmicro.2016.89. PMID 27510864.
3. 1 2   Vibrio cholerae high cell density quorum sensing activates the host intestinal innate immune response. *Cell Reports*, September 2022, s. 111368. DOI: 10.1016/j.celrep.2022.111368. PMID 36130487.
4. ↑   Doxycycline as Potential Anti-cancer Agent. *Anti-Cancer Agents in Medicinal Chemistry*, 16 January 2018, s. 1617–1623. DOI: 10.2174/1871520617666170213111951. PMID 28270076.

Zdroj
-----

*Tento článok je čiastočný alebo úplný preklad článku Quorum sensing na anglickej Wikipédii.*


|  |  |
| --- | --- |
| Portal | Biologický portál |
Olomoucké tvarůžky
Olomoucké tvarůžky
**Olomoucké syrčeky** alebo **Olomoucké tvarôžky** (čes. Olomoucké syrečky, mor. Olomoucké tvarůžky, nem. Olmützer Quargel) sú druhom mäkkého zrejúceho syra.

Vyrábajú sa v Lošticiach v Olomouckom kraji a vyznačujú sa silnou vôňou až zápachom a žltou farbou. Syrčeky sú jediným českým syrom s výraznou, prenikavou chuťou, ktorá je závislá od stupňa prezretia a môže sa pohybovať v rozmedzí od jemnej až po zreteľne výraznú, a tvoria neodmysliteľnú súčasť českej kuchyne.

Syrčeky sa vyrábajú z nesyreného, kyslého tvarohu a okrem soli sa nepoužívajú žiadne konzervačné látky.

Olomoucké syrčeky sú vďaka veľmi nízkemu obsahu tuku (okolo 1%) vhodné pre dietetickú stravu.

História
--------

Najstaršie overené zmienky o výrobe tvarôžkov pochádzajú z 16. storočia, pričom už vtedy pravdepodobne predstavovali vtedajšie bežné jedlo. V priebehu storočí si zachovali pevné miesto na jedálničku (nechýbali ani na stole Rudolfa II.). Pôvodne boli vyrábané podomácky v obciach pri Olomouci, až do 19. storočia sa nazývali "selské" syrčeky. Olomoucké sa im začalo hovoriť, pretože sa predávali na olomouckých trhoch. Potom sa hlavná časť výroby presunula do Loštíc. Tunajšia produkcia je spojená s Josefom Wesselsom a ešte viac s jeho synom Aloisom, ktorý po roku 1892 prevzal manufaktúru a premenil ju na továreň. Rodina Wesselovcov sa časom stala najväčším výrobcom syrčekov a časom vytlačila miestnu konkurenciu a stala sa najväčším producentom v Česku. Alois Wessel dal ako veno svojím dcéram továrne. Každá mala svoju. Jedna mala iniciály A.W a druhá J.D. po zaťovi Jaroslavovi Dubskom. Neskôr si vzájomne konkurovali.

Súčasnosť
---------

Pravé olomoucké syrčeky vyrába firma A.W. v Lošticiach pri Mohelnici v Olomouckom kraji už od roku 1876. Súčasťou podniku je aj od roku 1994 Muzeum Olomouckých tvarůžků.

Iné projekty
------------

Commons
* Spolupracuj na Commons Commons ponúka multimediálne súbory na tému **Olomoucké syrečky**

Externé odkazy
--------------

* www.tvaruzky.cz
* idnes.cz - Už tri storočia voňajú syrečky A. Wesselse
* - História, múzeum, recepty[nefunkčný odkaz]
* Konkurzni-noviny.cz - história a vývoj firiem AW a JD v Lošticiach Archivované 2004-11-02 na Wayback Machine
* Bitva o tvarůžky skončila, Němci s odsunem neuspěli

Zdroj
-----

*Tento článok je čiastočný alebo úplný preklad článku Olomoucké tvarůžky na českej Wikipédii.*

| * z
* d
* u
Syry |
| --- |
| 
* Abondance
* Apetito
* Camembert
* Balkánsky syr
* Blaťácké zlato
* Bresse Bleu
* Brie
* Bryndza
* Brunost
* Comté
* Cottage
* Čedar
* Datsi
* Edam
* Eidam
* Ementál
* Encián
* Epoisses
* Esrom
* Feta
* Fontina
* Gervais
* Gorgonzola
* Gouda
* Grana Padano
* Halloumi
* Hermelín
* Kamadet
* Kavak
* Jadel
* Korbáčik
* Leerdammer
* Leipäjuusto
* Lučina
* Livaňský syr
* Maasdamer
* Mascarpone
* Mimolette
* Mozzarella
* Niva
* Oka
* Olomoucké syrečky
* Oštiepok
* Oscypek
* Parenica
* Parmezán
* Pecorino
* Pribina
* Queso de Cabrales
* Raclette
* Ricotta
* Romadur
* Roquefort
* Sbrinz
* Tvaroh
* Tylžský syr
* Volovec
* Vrchár
* Žervé

 |  |